Қазақ газеттері

«Қазақ газеттері» ЖШС — республикадағы бірқатар газеттер мен журналдардың қызметін үйлестіретін мекеме. Бүгінгі таңда құрамына 6 газет және 5 журнал кіреді.

 Тарихы 
«Қазақ газеттері» жауапкершілігі шектеулі серіктестігі «Қазақ газеттері» жабық акционерлік қоғамының заңды мұрагері болып табылады. Алғаш рет акционерлік қоғам 1999 жылғы 12 шілдеде тіркеуден өткен. (Заңды тұлғаның 1999 жылғы 12 шілдеде берілген мемлекеттік тіркеу жөніндегі куәлігі 27390-1910-АҚ) Кәсіпорын Қазақстан Республикасы Президентінің 1999 жылғы 11 наурыздағы № 538 өкімі бойынша "Қазақ әдебиеті", "Ана тілі", "Қазақ елі", "Уйғур Авази" республикалық газеттері мен "Ақиқат", "Жалын", "Жұлдыз", "Мысль", "Простор" журналдары меншігі негізінде құрылған.

Қазақстан Республикасының 2003 жылғы 13 мамырдағы «Акционерлік қоғамдар жөніндегі» Заңына сәйкес «Қазақ газеттері» жабық акционерлік қоғамы  мемлекеттік жарғылық капиталының жүз пайыздық үлесімен жауапкершілігі шектеулі серіктестікке айналды.

2008 жылғы 1 ақпанда Ақпарат және мұрағат комитетінің бұйрығымен серіктестік құрамынан Қазақстан Жазушылар одағына «Простор» журналы, «Жұлдыз» журналы, «Қазақ әдебиеті» газеті редакциялары берілді.

2009 жылы 28 қаңтарда ҚР Қаржы министрлігінің Мемлекеттік меншік және жекешелендіру комитеті серіктестікке қатысудың жарғылық капиталдың төленген жүз пайыздық мемлекеттік үлесін «Арна Медиа» ұлттық ақпарат холдингіне» аударды.

Үкімет шешімімен «Арна Медиа» ұлттық ақпарат холдингінің таратылуына байланысты «Қазақ газеттері» ЖШС-нің жарғылық капиталының 100 % мемлекеттік үлесі қайтадан ҚР Қаржы министрлігінің Мемлекеттік меншік және жекешелендіру комитеті иеленіп отыр.Біз туралы

2019 жылы «Ұлан», «Ақ желкен», «Балдырған», «Дружные ребята» сынды газет-журналдар қарайтын «Жас өркен» ЖШС «Қазақ газеттері» ЖШС құрамына қосылды.ҚАЗАҚ ГАЗЕТТЕРІ МЕН ЖАС ӨРКЕН ҚОСЫЛДЫ

2020 жылы «Казахстанская правда» республикалық газеті» акционерлік қоғамы «Егемен Қазақстан» республикалық газеті» АҚ құрамына кірді. Ал «Егемен Қазақстан» республикалық газеті» акционерлік қоғамы жауапкершілігі шектеулі серіктестікке айналды."Егемен Қазақстан" мен "Казахстанская правда" газеті бірігетін болды 2021 жылы газеттердің бірігуі аяқталды.«Егемен Қазақстан» и «Казахстанская правда» объединены

2023 жылы «Егемен Қазақстан», «Казахстанская правда» республикалық газеттері біріккен «Егемен Қазақстан» республикалық газеті» ЖШС «Қазақ газеттері» ЖШС құрамына кірді.«Қазақ газеттері» мен «Егемен Қазақстан» біріктірілді

 Басылымдар 
 «Егемен Қазақстан» (1919) — қазақ тіліндегі республикалық қоғамдық-саяси газет. Бас редакторы — Ғабит Мүсіреп.
 «Казахстанская правда» (1920) — орыс тіліндегі республикалық қоғамдық-саяси газет. Бас редакторы — Сәбит Малдыбай.
 «Ана тілі» (1990) — қазақ тіліндегі республикалық газет. Бас редакторы — Ерлан Жүніс.
 «Уйғур авази» (1957) — ұйғыр тіліндегі республикалық қоғамдық-саяси газет. Бас редакторы — Ершат Асматов.
 «Ұлан» (1930) — қазақ тіліндегі республикалық балалар мен жасөспірімдер газеті. Бас редакторы — Жадыра Нармаханова.
 «Дружные ребята» (1933) — орыс тіліндегі республикалық балалар газеті. Бас редакторы — Әлімжан Акбаров.
 «Ақиқат» (1922) — қазақ тіліндегі республикалық қоғамдық-саяси журнал. Бас редакторы — Дәуіржан Төлебаев.
 «Мысль» (1920) — орыс тіліндегі республикалық қоғамдық-саяси журнал. Бас редакторы — Асыл Сағымбеков.
 «Үркер» (2008) — қазақ тіліндегі республикалық қоғамдық-саяси, әдеби журнал. Бас редакторы — Жаңабек Шағатай.
 «Ақ желкен» (1925) — қазақ тіліндегі республикалық балалар мен жасөспірімдер журналы. Бас редакторы — Балжан Мұратқызы.
 «Балдырған» (1958) — қазақ тіліндегі республикалық балалар журналы. Бас редакторы — Дүйсен Мағлұмов.

 Жабылған басылым 
 «Теңге монитор» (2006) — қазақ тіліндегі республикалық экономикалық газет. Бас редакторы — Нұржан Қуантайұлы.

 Басшылары 
 Жұмабек Кенжалин (1999—2006)
 Бауыржан Омаров (2008—2009)
 Жұмабек Кенжалин (2009—2017)
 Шәмшидин Паттеев (2017—2023)
 Дихан Қамзабекұлы (2023 жылдан бастап)

 Дереккөздер 

Санат:Баспасөз
Санат:Қазақстан компаниялары